е налична само за някои промишлени отрасли в Индонезия, а именно онези по веригата за създаване на стойност в сектора на палмовото масло. Тази констатация се потвърждава от политическите изявления на самото ПИ, както и от последващите законодателни актове за изпълнение и изменение на реда и условията във връзка с данъците и таксите върху износа. Например, в Постановление No 128/PMK.011/2011 изрично е посочено следното: „в контекста на подкрепата за усилията надолу по веригата на промишлеността за производство на палмово масло да се увеличи добавената стойност на преработвателната промишленост е необходимо да се преструктурира тарифата на износните мита“. Поради това те са специфични по смисъла на член 4, параграф 2, буква а) от основния регламент.
 3.3.4. Заключение
 (203)
 Посредством набор от мерки, включително данъци и такси върху износа, и като на практика е диктувало цените на пазара, ПИ е подтикнало индонезийските производители на СПМ да продават продукцията си на вътрешния пазар и е извършило спрямо тях „упълномощаване“ или „възлагане“, за да предоставят тази суровина в Индонезия срещу по-ниско от адекватното възнаграждение. Разглежданите мерки са постигнали желания ефект да нарушат условията за конкуренция на вътрешния пазар на СПМ в Индонезия и да понижат цените до изкуствено ниско равнище в полза на промишлеността за производство на биодизел надолу по веригата. Функцията за предоставяне на СПМ срещу по-ниско от адекватното възнаграждение обикновено се упражнява от правителството в името на постигането на обществената цел за подкрепа на промишлеността за производство на биодизел и практиката на доставчиците на СПМ да изпълняват тази функция в действителност не се отличава от практиките, които обичайно се следват от правителствата при постигането на подобни политически цели чрез други форми на подкрепа (като безвъзмездни средства или приходи, от които правителството се е отказало).
 (204)
 Поради това Комисията стигна до заключението, че ПИ е предоставило финансово участие по смисъла на член 3, параграф 1, буква а), подточка iv) от основния регламент, както той се тълкува и прилага съгласно съответните стандарти на СТО съгласно член 1, параграф 1, буква а), точка 1, подточка iv) от Споразумението за СИМ. Като алтернатива Комисията освен това заключи, че ПИ предоставя подпомагане на доходите или ценова подкрепа на производителите на биодизел чрез своята намеса на пазара на СПМ в съответствие с член 3, параграф 1, буква б) от основния регламент, тълкуван във връзка с член 1, параграф 1, буква а), точка 2 от Споразумението за СИМ.
 (205)
 Комисията освен това заключи, че такова финансово участие предоставя конкретна полза на получателите.
 (206)
 В светлината на гореизложеното Комисията установи, че чрез набор от мерки ПИ е оказало подкрепа на промишлеността за производство на биодизел, включително чрез предоставянето на палмово масло (СПМ) срещу по-ниско от адекватното възнаграждение. ПИ е предоставило полза на получателите, която е специфична, което представлява подлежаща на изравняване субсидия.
 3.3.5. Изчисляване на размера на субсидията
 (207)
 В съответствие с член 5 от основния регламент Комисията изчисли размера на подлежащата на изравняване субсидия за всеки производител износител чрез ползата за получателя, която беше установено, че съществува през разследвания период. Комисията оцени размера на ползата като сумата от разликите